ທ່ານ Abe ໃຫ້ສັນຍານ ໃນການປ່ຽນແປງ ນະໂຍບາຍ ດ້ານນິວເຄລຍ
ທ່ານ Shinzo Abe ນາຍົກລັດຖະມົນຕີຄົນໃໝ່ຂອງຍີ່ປຸ່ນ ໃຫ້ສັນຍານ ກ່ຽວກັບການປ່ຽນແປງ ໃນນະໂຍບາຍ ດ້ານນິວເຄລຍ.
ນາຍົກລັດຖະມົນຕີຄົນໃໝ່ຂອງຍີ່ປຸ່ນກ່າວວ່າ ການທໍາຄວາມ ສະອາດ ມ້ຽນມັດ ໂຮງໄຟຟ້ານິວເຄລຍ Fukushima ບ່ອນ ທີ່ເຕົາແຍກປະຕິ ກອນ 3 ໜ່ວຍ ໄດ້ລະລາຍ ຫຼັງຈາກເກີດ ແຜ່ນດິນໄຫວແລະຄື້ນຟອງສຸນາມິ ໃນປີກາຍນີ້ “ແມ່ນການ ທ້າທາຍ ແບບບໍ່ເຄີຍມີມາກ່ອນ ໃນປະ ຫວັດສາດມະນຸດຊາດ ” ນາຍົກລັດຖະມົນຕີ Shinzo Abe ທີ່ນຸ່ງຊຸດປ້ອງກັນແລະໃສ່ໜ້າກາກ ໄດ້ທ່ຽວຊົມເບິ່ງໂຮງໄຟຟ້າຂອງບໍລິສັດໄຟຟ້າໂຕກຽວ ໃນວັນເສົາມື້ນີ້ ແລະຂອບໃຈຕໍ່ບັນດາພະນັກງານ ທີ່ເຮັດວຽກໜັກ ຮວມທັງການປົດປະຈຳການເຕົາປະຕິກອນເຫຼົ່ານີ້ ນາຍົກລັດຖະມົນຕີ Abe ກ່າວເພີ້ມເຕີມວ່າ ລັດຖະບານຂອງທ່ານ ຈະໃຫ້ການສະໜັບສະໜຸນແກ່ພະນັກ ງານຢ່າງເຕັມທີ່ ທ່ານ Abe ຍັງກ່າວເປັນທີ່ຈະແຈ້ງວ່າ ທ່ານຈະພິຈາລະນາ ແຜນຂອງລັດຖະບານຊຸດ ກ່ອນ ເພື່ອຄ່ອຍໆຢຸດເຊົາໃນການໃຊ້ພະລັງງານນິວເຄຍ ແລະກ່າວເຖິງຄວາມຈຳເປັນ ໃນການມີ “ນະໂຍບາຍພະລັງງານ ທີ່ມີຄວາມຮັບຜິດຊອບ ”